**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1378-4/2021.

**60/2021.**

**HATÁROZAT**

**veszélyhelyzetben átruházott hatáskörben meghozott döntésről** –

**A Tiszavasvári, Kossuth u. 2. sz. alatti önkormányzati nem lakás célú helyiség értékesítéséről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

# Nem fogadom el ………… alatti lakosok Tiszavasvári, Kossuth u. 2. szám alatti önkormányzati üzlethelyiség vételére tett 890.000 Ft összegű vételi ajánlatát.

1. Döntök arról, hogy é**rtékesítésre** felajánlom a tiszavasvári 2854/2/A/28 hrsz-ú, természetben a Tiszavasvári, **Kossuth u. 2. szám alatti üzlethelyiség** megnevezésű, 11 m2 alapterületű önkormányzati nem lakás célú helyiséget ………………. alatti lakosok részére **1.650.000 Ft** vételárért.
2. Döntésemről tájékoztatom a kérelmezőket.

**INDOKOLÁS**

…………………. alatti lakosok kérelmet nyújtottak be az Önkormányzathoz a Tiszavasvári, Kossuth u. 2. sz. alatti társasház földszinti részén lévő (a bejárat melletti), 2854/2/A28 hrsz-ú nem lakás célú helyiség vételére vonatkozóan, melyet raktár céljára kívánnak hasznosítani.

A fenti ingatlan a város központjában lévő társasházban található 11 m2 nagyságú, üzlethelyiség megnevezésű. Jelenleg a TISZATÉR Társulás használaton kívüli bútorainak tárolására szolgál. A helyiségben a közművek közül csak az áramellátás biztosított, víz és gázszolgáltatás nincs, ezért mint üzlethelyiség nem hasznosítható.

A Kossuth u. 2. sz. alatti társasházban az Önkormányzat tulajdonában négy lakás és a tárgyban szereplő, egy nem lakás célú helyiség található.

A nemzeti vagyonról szóló 2011. évi CXCVI. törvény (továbbiakban: Nvtv.)13.§ (2) bekezdése értelmében nemzeti vagyon tulajdonjogát átruházni természetes személy vagy átlátható szervezet részére lehet.

Az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet (továbbiakban: Vagyonrendelet) 7.§ (1) bekezdése szerint az ingatlanokat elidegeníteni, csak forgalmi értékbecsléssel megalapozva lehet.

Az Nvtv. 14. §(2) bekezdése értelmében:

„Helyi önkormányzat tulajdonában lévő ingatlan értékesítése esetén - a (3)-(4) bekezdésben foglalt kivétellel - az államot minden más jogosultat megelőző elővásárlási jog illeti meg. …”

Az Nvtv. 14.§ (4) bekezdése szerint:

a Nvtv. 14.§ (2) bekezdésének rendelkezését nem kell alkalmazni a 13. § (1) bekezdése szerint meghatározott értékhatár 20%-át el nem érő értékű ingatlan értékesítése esetén.

Az Nvtv. 13. §(1) bekezdése értelmében:

„Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyon tulajdonjogát átruházni - ha törvény kivételt nem tesz - csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”

Az önkormányzati Vagyonrendelet 10. § (2) bekezdése értelmében:

„a bruttó 25 millió forintos forgalmi értékhatárt nem meghaladó vagyont – az 5. mellékletben foglalt versenyeztetési szabályzat szerinti – versenyeztetés – nyilvános, indokolt esetben zártkörű pályázat – útján, vagy a vevő közvetlen kijelölésével lehet átruházni.”

A Költségvetési és Adóigazgatási Osztály 2021.03.04-én készített értékbecslés alapján az ingatlan forgalmi értéke 150.000 Ft/m2 ár figyelembe vételével, 1.650.000 Ft.

Fentiek alapján mivel az **ingatlan értéke nem haladja meg** a helyi önkormányzati rendeletben meghatározott értékhatárt, azaz 25 millió forint 20 %-át, jelen esetben **5 millió forintot**, úgy az **államot nem illeti meg elővásárlási jog** a tárgyban szereplő ingatlan értékesítését illetően.

Az ingatlan **forgalmi értéke** a Vagyonrendeletben meghatározott bruttó **25.000.000 Ft** forgalmi értékhatár **alatt van**, ezért **nem szükséges az ingatlan versenyeztetése**.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. március 25.

 **Szőke Zoltán**

 **polgármester**